Period: Old Babylonian
Genre: Literary
Transliteration:
<SURFACE>
{gi}gakkul-e {gi}gakkul-e
{gi}gakkul-e {dug}lam-sa₂-ri
{gi}gakkul-e niŋ₂ ur₅ sag₉-sag₉-ge
{dug}lam-sa₂-ri niŋ₂ šag₄ hul₂-hul₂-e
{dug}u-gur-bal niŋ₂ e₂-a me-te-bi
{dug}šag₄-gub-be₂ niŋ₂ kaš sig₉-sig₉-ge
{dug}am-am <unk> {dug}lam-sa₂-ra-ke₄
{gi}buniŋ {u₂}bur₂ {gi}ba-an-du₈ silaŋ-ŋa₂-ke₄
dug sag₉ dag-dug-e sa gi₄-a
šag₄ diŋir-za hu-mu-ra-ab-huŋ-e
igi {gi}gakkul-am₃ igi-me na-nam
šag₄ {gi}gakkul-am₃ šag₄-me na-nam
aŋ₂ šag₄-zu gur₄-gur₄-ru ni₂-bi-a
šag₄-me-a gur₄-gur₄-ru ni₂-bi-a
ur₅-me bi₂-sag₉ šag₄-me bi₂-hul₂
šeg₁₂ nam tar-ra a de₂-zu
silim-ma he₂-ŋal₂-e ki us₂-sa-zu
{d}nin-ka-si za-da hu-mu-u₈-da-an-til₃
kaš ŋeštin hu-mu-ra-an-bal-bal-e
kurun₂ lal₃-e gu₃ nun ha-ra-ni-ib-be₂
{gi}buniŋ {u₂}bur₂-a kaš ku₇-ku₇-dam
sagi lu₂-tur-ra lunga₃ bi₂-in-gub-en
a-niŋin₂-e niŋin-na-ŋu₁₀-ne
gur₄-gur₄-re-ŋa₂ gur₄-gur₄-re-ŋa₂-ŋu₁₀-ne
kaš naŋ-e me-e sig₁₀-ga-ŋu₁₀-ne
kurun₂ naŋ-a ul ti-a-ŋu₁₀-ne
šag₄ hul₂-la ur₅ sag₉-ga-ŋu₁₀-ne
šag₄-ŋa₂ šag₄ hul₂-la ŋal₂-la-bi
ur₅ sag₉ {tug₂}pala₃-a ša-mur₁₀-ra-ŋu₁₀-ne
šag₄ {d}inana ki-bi ba-ab-gi₄
šag₄ ga-ša-an-an-na-ke₄ ki-bi ba-ab-gi₄
...

Cuneiform:
<SURFACE>
𒄀𒌋𒁵𒂊𒄀𒌋𒁵𒂊
𒄀𒌋𒁵𒂊𒂁𒇴𒁲𒊑
𒄀𒌋𒁵𒂊𒃻𒄯𒊷𒊷𒄀
𒂁𒇴𒁲𒊑𒃻𒊮𒄾𒄾𒂊
𒂁𒌋𒄥𒁄𒃻𒂍𒀀𒈨𒋼𒁉
𒂁𒊮𒁺𒁉𒃻𒁉𒋛𒋛𒄀
𒂁𒄠𒄠<unk>𒂁𒇴𒁲𒊏𒆤
𒄀𒆹𒌑𒁔𒄀𒁀𒀭𒂃𒋃𒂷𒆤
𒂁𒊷𒁖𒂁𒂊𒊓𒄄𒀀
𒊮𒀭𒍝𒄷𒈬𒊏𒀊𒂠𒂊
𒅆𒄀𒌋𒁵𒀀𒀭𒅆𒈨𒈾𒉆
𒊮𒄀𒌋𒁵𒀀𒀭𒊮𒈨𒈾𒉆
𒉘𒊮𒍪𒆸𒆸𒊒𒉎𒁉𒀀
𒊮𒈨𒀀𒆸𒆸𒊒𒉎𒁉𒀀
𒄯𒈨𒉈𒊷𒊮𒈨𒉈𒄾
𒋞𒉆𒋻𒊏𒀀𒌤𒍪
𒁲𒈠𒃶𒅅𒂊𒆠𒍑𒊓𒍪
𒀭𒎏𒅗𒋛𒍝𒁕𒄷𒈬𒇇𒁕𒀭𒋾
𒁉𒃾𒄷𒈬𒊏𒀭𒁄𒁄𒂊
𒁷𒋭𒂊𒅗𒉣𒄩𒊏𒉌𒅁𒁉
𒄀𒆹𒌑𒁔𒀀𒁉𒆯𒆯𒁮
𒋡𒋗𒃮𒇽𒌉𒊏𒋋𒉈𒅔𒁺𒂗
𒀀𒆸𒂊𒆸𒆸𒈾𒈬𒉈
𒆸𒆸𒊑𒂷𒆸𒆸𒊑𒂷𒈬𒉈
𒁉𒅘𒂊𒈨𒂊𒋧𒂵𒈬𒉈
𒁷𒅘𒀀𒌌𒋾𒀀𒈬𒉈
𒊮𒄾𒆷𒄯𒊷𒂵𒈬𒉈
𒊮𒂷𒊮𒄾𒆷𒅅𒆷𒁉
𒄯𒊷𒌆𒉆𒎏𒀀𒊭𒌆𒊏𒈬𒉈
𒊮𒀭𒈹𒆠𒁉𒁀𒀊𒄄
𒊮𒂵𒊭𒀭𒀭𒈾𒆤𒆠𒁉𒁀𒀊𒄄
...